CELEX: 32021D0869
Language: hu
Date: 2021-05-27 00:00:00
Title: A Bizottság (EU) 2021/869 végrehajtási határozata (2021. május 27.) az (EU) 2018/638 végrehajtási határozatnak a Spodoptera frugiperda (Smith) károsító Unió területére történő behurcolásának és ott történő elterjedésének megelőzését célzó intézkedések meghosszabbítása érdekében a hatályvesztése időpontja tekintetében történő módosításáról (az értesítés a C(2021) 3576. számú dokumentummal történt)

2021.5.31.   
               
               
                  HU
               
               
                  Az Európai Unió Hivatalos Lapja
               
               
                  L 191/4
               
            
         A BIZOTTSÁG (EU) 2021/869 VÉGREHAJTÁSI HATÁROZATA
         (2021. május 27.)
         az (EU) 2018/638 végrehajtási határozatnak a Spodoptera frugiperda (Smith) károsító Unió területére történő behurcolásának és ott történő elterjedésének megelőzését célzó intézkedések meghosszabbítása érdekében a hatályvesztése időpontja tekintetében történő módosításáról
         
            
               (az értesítés a C(2021) 3576. számú dokumentummal történt)
            
         
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a növénykárosítókkal szembeni védekező intézkedésekről, a 228/2013/EU, a 652/2014/EU és az 1143/2014/EU európai parlamenti és tanácsi rendelet módosításáról, valamint a 69/464/EGK, a 74/647/EGK, a 93/85/EGK, a 98/57/EK, a 2000/29/EK, a 2006/91/EK és a 2007/33/EK tanácsi irányelv hatályon kívül helyezéséről szóló, 2016. október 26-i (EU) 2016/2031 európai parlamenti és tanácsi rendeletre (1) és különösen annak 28. cikke (1) bekezdése g) és h) pontjára, valamint 41. cikke (2) bekezdésére,
         mivel:
         
                     (1)
                  
                  
                     Az (EU) 2018/638 bizottsági végrehajtási határozat (2) a Spodoptera frugiperda (Smith) károsító (a továbbiakban: a meghatározott károsító) Unió területére történő behurcolásának és ott történő elterjedésének megelőzését célzó szükséghelyzeti intézkedéseket állapít meg.
                  
               
                     (2)
                  
                  
                     A meghatározott károsító az (EU) 2019/2072 bizottsági végrehajtási rendelet (3) II. mellékletének A. részében olyan károsítóként szerepel, amelynek előfordulása az Unió területén nem ismert. Az (EU) 2019/1702 felhatalmazáson alapuló bizottsági rendelet (4) mellékletében kiemelt zárlati károsítóként is szerepel.
                  
               
                     (3)
                  
                  
                     Az (EU) 2018/638 végrehajtási határozat elfogadása óta a meghatározott károsító továbbra is gyorsan terjed világszerte és az Unió területe felé, fokozva az éberség és az említett határozatban előírt területi felmérésekre vonatkozó egyedi intézkedések szükségességét.
                  
               
                     (4)
                  
                  
                     Emellett a meghatározott károsító importált árukon történő észleléseinek száma továbbra is magas, valamint azok a növényfajok is változnak, amelyeken a meghatározott károsítót észlelik. Ezért a meghatározott károsítóhoz köthető növényegészségügyi kockázatok további értékelést igényelnek.
                  
               
                     (5)
                  
                  
                     Következésképpen fontos meghosszabbítani az (EU) 2018/638 végrehajtási határozatban előírt intézkedéseket a meghatározott károsítónak az Unió területére való behurcolása és ott történő elterjedése elleni folyamatos védelem biztosítása érdekében.
                  
               
                     (6)
                  
                  
                     Ezért az (EU) 2018/638 végrehajtási határozat hatályvesztési időpontját 2023. június 30-ig meg kell hosszabbítani annak érdekében, hogy a határozat ezen időpont előtt felülvizsgálható legyen.
                  
               
                     (7)
                  
                  
                     Az (EU) 2018/638 végrehajtási határozatot ezért ennek megfelelően módosítani kell.
                  
               
                     (8)
                  
                  
                     Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A HATÁROZATOT:
         
            1. cikk
            Az (EU) 2018/638 végrehajtási határozat 8. cikkének helyébe a következő szöveg lép:
            
               
                  „8. cikk
                  Ezt a határozatot 2023. június 30-ig kell alkalmazni.”
               
            
         
         
            2. cikk
            Ezt a határozatot 2021. július 1-jétől kell alkalmazni.
         
         
            3. cikk
            Ennek a határozatnak a tagállamok a címzettjei.
         
         
            Kelt Brüsszelben, 2021. május 27-én.
            
               
                  a Bizottság részéről
               
               Stella KYRIAKIDES
               
                  a Bizottság tagja
               
            
         
         
            (1)  HL L 317., 2016.11.23., 4. o.
         
         
            (2)  A Bizottság (EU) 2018/638 végrehajtási határozata (2018. április 23.) a Spodoptera frugiperda (Smith) károsító Unióba történő behurcolásának és Unión belüli elterjedésének megelőzését célzó szükséghelyzeti intézkedések megállapításáról (HL L 105., 2018.4.25., 31. o.).
         
            (3)  A Bizottság (EU) 2019/2072 végrehajtási rendelete (2019. november 28.) a növénykárosítókkal szembeni védekező intézkedésekről szóló (EU) 2016/2031 európai parlamenti és tanácsi rendelet egységes végrehajtási feltételeinek megállapításáról, valamint a 690/2008/EK bizottsági rendelet hatályon kívül helyezéséről és az (EU) 2018/2019 bizottsági végrehajtási rendelet módosításáról (HL L 319., 2019.12.10., 1. o.).
         
            (4)  A Bizottság (EU) 2019/1702 felhatalmazáson alapuló rendelete (2019. augusztus 1.) az (EU) 2016/2031 európai parlamenti és tanácsi rendeletnek a kiemelt zárlati károsítók jegyzékével való kiegészítéséről (HL L 260., 2019.10.11., 8. o.).